Denne artikkelen omhandler den japanske filmen fra 1963.  For den norske filmen av samme tittel fra 1969, se Himmel og helvete.

***Himmel og helvete*** (天国と地獄, *Tengoku to Jigoku*) er en japansk film fra 1963 regissert av Akira Kurosawa. Filmen er en adaptasjon av Ed McBains roman King's Ransom

Handling
--------

En velstående leder kalt Kingo Gondo (spilt av Toshiro Mifune) forsøker å få kontroll over en bedrift som heter National Shoes. En fraksjon ønsker at selskapet skal lage billige sko av lav kvalitet, i motsetning til de solide skoene av høy kvalitet som nå produseres. Gondo mener at selskapets langsiktige fremtid vil bli best tjent med gode, slitesterke sko. Men denne planen er upopulær fordi den betyr lavere fortjeneste på kort sikt. Akkurat i det Gondo planlegger å gjennomføre planen sin, mottar han en telefon-samtale fra noen som påstår å ha kidnappet sønnen hans. Jun Gondo er forberedt på å betale løsepenger, men avviser samtalen som en skøyerstrek når sønnen plutselig kommer hjem igjen.

Imidlertid er Juns kamerat, Shinichi, barnet til Gondos sjåfør, savnet, og kidnapperne har bortført feil barn. I en annen telefon-samtale avslører kidnapperen at de har oppdaget feilen, men fremdeles krever løsepenger. Gondo må velge mellom å betale løsepenger i forsøk på å redde barnet, eller fullføre oppkjøpet av bedriften. Til slutt, under press fra hans kone og sjåføren, bestemmer Gondo seg for å betale løsepenger. Etter anvisning fra kidnapperen blir pengene plassert i to små kofferter og kastet fra et tog i bevegelse.

Shinichi blir snart funnet igjen uskadd. Historien rapporteres imidlertid i media, noe som gjør Gondo til en helt. Men National Shoe Company blir ødelagt og boikottet. Politiet oppdager til slutt skjulestedet hvor Shinichi ble holdt fange. Likene til kidnapperens to medskyldige blir funnet der, drept med en overdose heroin. Ytterligere ledetråder fører til identiteten til kidnapperen, en praktikant ved et nærliggende sykehus. Men det er ingen ordentlige bevis som knytter ham til dødsfallene til hans medskyldige. Politiet legger derfor en felle ved å blant annet plante en falsk historie i avisene som antyder at de medskyldige fremdeles er i live, i håp om at den egentlige kidnapperen avslører seg selv.

Rolleliste (utvalg)
-------------------

* Toshirō Mifune - Kingo Gondo
* Tatsuya Nakadai - Tokura
* Kyōko Kagawa - Reiko Gondo
* Tatsuya Mihashi - Kawanishi
* Isao Kimura - etterforsker Arai
* Kenjiro Ishiyama - Taguchi
* Takeshi Katō - Nakao
* Tsutomu Yamazaki - Ginjirô Takeuchi
* Takashi Shimura - sjef for etterforskningsenheten

Referanser
----------

1. ↑  «filmen på filmweb.no» **(norsk)**. Besøkt 27. januar 2016.

Eksterne lenker
---------------

* (en) *Himmel og helvete* på Internet Movie Database Rediger på Wikidata

* (no) *Himmel og helvete* hos Filmfront Rediger på Wikidata

* (sv) *Himmel og helvete* i Svensk Filmdatabas Rediger på Wikidata

* (da) *Himmel og helvete* i Danmark Nationale Filminstitut Rediger på Wikidata

* (en) *Himmel og helvete* på AllMovie Rediger på Wikidata

* (fr) *Himmel og helvete* på Allociné Rediger på Wikidata

* (nl) *Himmel og helvete* på MovieMeter Rediger på Wikidata

* (en) *Himmel og helvete* på Turner Classic Movies Rediger på Wikidata

* (en) *Himmel og helvete* på American Film Institute Rediger på Wikidata

* (en) *Himmel og helvete* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** BNF **·** BNF (data) **·** SUDOC
 |